**Apollo Carreon Quiboloy** (født 25. april 1950 nedenfor Mount Apo nær Davao City på Filippinene) er grunnlegger og leder av The Kingdom of Jesus Christ, The Name Above Every Name, Inc. Han har fremsatt at han selv er «The Appointed Son of God» (Guds utpekte sønn).

Liv og virke
------------

### Bakgrunn

Apollo Quiboloy ble født i 1950 i hellingene nedenfor Filippinenes og Mindanaos høyeste fjell, Mount Apo, i den delen som vender mot Davao City. Han er den yngste av ni barn av kapampangaene Jose Qui-boloy og María Carreon. Begge foreldrene kom fra Lubao i Pampanga og hadde migrert til Davao etter annen verdenskrig i søken etter bedre arbeid.

### Kirke

Quiboloy er grunnleggende leder og *Executive Pastor* i *Kingdom of Jesus Christ, The Name Above Every Name*, grunnlagt 1. september 1985. Han begynte å forkynne i slummen i Villamor i Agdao i Davao City og hadde først bare 15 medlemmer i sin gruppe. Han er blitt gjenstand for kritiske betenkninger for sine påstander om å være *Appointed Son of God*.

Gruppens katedral ligger ved Buhangin National Highway i Davao City.

Hans tilhengere omtaler sitt fellesskap som en «Kingdom Nation.» De fremholder (2016) å være av en større på to millioner «Kingdom citizens» utenlands og fire millioner på Filippinene. På hverdagene holdes det bibelstudier og bønnemøter. På søndages holdes en «Global Worship» i katedralen i Buhangin-distriktet. I 2000 grunnla Quiboloy *José María College* (navnet etter sine foreldre).

### Media

Hans budskap spres ved hjelp av en egen global fjernsynskanal, Sonshine Media Network International (som han er president og CEO for), og 17 radiostasjoner på Filippinene. Gruppen har også to aviser, *Pinas* og *Sikat*; *Pinas* er en ukeavis for tilhengere i Nord- og Sør-Amerika, Europa, Midtøsten, Afrika, Australia, New Zealand og Asia.

### Sport

I juni 2014 grunnla Quiboloy Sonshine Sports Management med sete i Davao City. SSMI organiserte boksing- og basketball-arrangementer i storbyen.

### Politikk

I 2010 anbefalte Quiboloy Gilbert Teodoro som ny president forut for det filippinske presidentvalget det året.

*«Tonight let it be known to all Filipinos that the Almighty Father has appointed the president of this nation. He is no other than Gilbert 'Gibo' Teodoro,»*
sa pastor Quiboloy til tusener av jublende tilhengere. Teodoro fikk fjerdeplassen ved valget med 4 095 839 stemmer (eller 11,33%). Til dette bemerket Quiboloy

*I myself am a little bit disturbed with the reports of fraud and cheating in the last elections. Even I am asking where did the votes of the Kingdom go? What happened to our votes when we were supposed to be solid for Gibo?»"*
Forut for valget i 2016 gav pastor Quiboloy og medlemmer av Kingdom of Jesus Christ sin støtte til presidentkandidaturet til pastorens gode venn, Davao Citys borgermester, Rodrigo Duterte, og hans visepresidentkandidat, Alan Peter Cayetano.

### Kontroverser

Pastor Quiboloy er blitt saksøkt av et tidligere medlem for påstått hjernevask og for å holde på hennes unge datter mot hennes vilje.

Den kommunistiske New People's Army (NPA) anklaget Quiboloy for å ha stått bak drapet på K'lata-Bagobos-lederen datu Domingo Diarog og hans familie 29. april 2008 fordi han angivelig hadde nektet å selge to hektar av deres land for ₱50 000 til Quiboloy og hans selskap/menighet. Ëiendommen er innen området på 700 hektar som folkegruppen bagobo i Tugbok har som tradisjonelt område, og det grenser til Quiboloys muromgitte *bønnefjell* i Tamayong. Diarogs enke sa at disipler av Quiboloy hadde truet med å kaste dem ut fra deres land, og at hennes slektninger ble tilbudt en dusør på ₱20 000 for Diarogs hode. Quiboloy, however, said the charges were "totally false and baseless, if not ridiculous." Politietterforsker Ireneo Dalogdog, politisjef i Tugbok, sa at han hadde mottatt meldinger om at Diarog ble truet av væpnede menn forbundet med Quiboloy, og at Diarogs gårdshus tidligere var blitt revet to ganger.

Mens Quiboloy har kalt opprørerne «*mga anák ni Satanás*» (Satans barn), har NPA kalt ham «en krigsherre til tjeneste for Gloria Arroyo-administrasjonens politikk mod bønder og urfolk». Quiboloy sa i sitt fjernsynsprogram at han «could arm 20 000 of his followers with M16 rifles to fight the communist New People’s Army (NPA)».

Referanser
----------

1. ↑  Cabreza, Vincent; Demetillo, Donna (26. august 2005). «Couple who tried to free daughter from cult jailed». *Philippine Daily Inquirer*.
2. ↑  Dacanay, Barbara Mae (4. mai 2010). «Arroyo welcomes cult leader's poll support». *gulfnews.com*. Arkivert fra originalen 9. mai 2010. Besøkt 20. januar 2011.
3. ↑  Padillo, Maya M (20. mars 2010). «Villar is my mother's choice, says Quiboloy». *The Mindanao Daily Mirror*. Besøkt 20. januar 2011.
4. ↑  «Kingdom of Jesus Christ FAQ». Arkivert fra originalen 24. februar 2011.  «Arkivert kopi». Arkivert fra originalen 24. februar 2011. Besøkt 17. mai 2016.
5. 1 2 3 4  «Who is Pastor Apollo Quiboloy?, Philippine Daily Inquirer». Arkivert fra originalen 21. februar 2013. Besøkt 17. mai 2016.
6. ↑  Estremera, Stella A (30. januar 2005). «Of appointed sons and the second coming». *Cebu Sun Star*. Philippines.
7. ↑  Bagnol, Raquel C (23. juli 2005). «Couple charged with libel for branding Quiboloy's sect a 'cult'». *Cebu Sun Star*. Philippines.
8. ↑  «Spiritual Leader Apollo Quiboloy Launches 'Revolution Excelence’». Davao Breaking News. Arkivert fra originalen 4. mars 2016. Besøkt 18. desember 2015.  «Arkivert kopi». Arkivert fra originalen 4. mars 2016. Besøkt 17. mai 2016.
9. ↑  Pastor Quiboloy anoints Teodoro, Philippine Daily Inquirer Arkivert 6. mai 2010 hos Wayback Machine.
10. ↑  Quiboloy: Where did our votes for Gibo go?, Philippine Star
11. ↑  Regalado, Edith (8. februar 2016). «Evangelist Quiboloy backs Duterte». *The Philippine Star*. Besøkt 9. februar 2016.
12. ↑  «Quiboloy endorses Duterte-Cayetano duo». *ABS-CBN News*. 28. mars 2016. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 28. mars 2016.
13. ↑  Lawyers sue cult to get custody of Baguio girl, Philippine Daily Inquirer
14. ↑  Cult probed for disappearance of teenrs, Philippine Daily Inquirer
15. 1 2  Why did they kill the Bagobo datu?, Philippine Daily Inquirer Arkivert 12. oktober 2012 hos Wayback Machine.
16. ↑  Killings, land dispute turn tribal village into virtual ghost town GMA News
17. ↑  Slay of tribal leader stirs Pastor Quiboloy-NPA word war, Philippine Daily Inquirer Arkivert 12. oktober 2012 hos Wayback Machine.
18. ↑  Preacher, rebels exchange harsh words over killing Philippine Daily Inquirer Arkivert 12. oktober 2012 hos Wayback Machine.

Eksterne lenker
---------------

* Apollo Quiboloy - Official Website
* Kingdom of Jesus Christ
* Sonshine Philippines Movement